Diari Oficial de la Generalitat Valenciana


Sumari del DOGV 223, del 31-01-1985 (1985/803875)

ORDRE de 28 de desembre de 1984, de la Conselleria d'Indústria, Comerç i Turisme, sobre concessió de subvencions per a l'estalvi energètic.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/12/28/(1)/dof/vci/html**

### Dades del document

Número de DOGV
:   223

Data del DOGV
:   31-01-1985

Secció del DOGV
:   DISPOSICIONS GENERALS

Número del document
:   1985/803875


Data del document
:   28-12-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 28 de desembre de 1984, de la Conselleria d'Indústria, Comerç i Turisme, sobre concessió de subvencions per a l'estalvi energètic.  
L'article 32.5 de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, atribueix a la Generalitat Valenciana el desplegament legislatiu i l'execució en matèria energètica.  
D'altra banda, la conservació, l'estalvi i la diversificació de fonts d'energia constitueixen objectius assenyalats en la instrumentació d'una política energètica per part de la Generalitat Valenciana; política energètica que ha de partir, inexcusablement, de la constatació del fet que l'energia ha esdevingut un recurs escàs i, conseqüentment, car.  
L'obtenció d'un estalvi apreciable en el consum d'energia suposa, en múltiples ocasions, escometre inversions gens despreciables per la quantia, cosa que en molts casos en dificulta la implantació per part de les petites i mitjanes empreses industrials.  
Això exigeix una decidida actuació per part dels poders públics; actuació que, obviant els possibles impediments, pose a l'abast de les petites i mitjanes indústries els mitjans necessaris i, especialment, els recursos financers tendents a aquest objectiu. Les ajudes i subvencions per al foment de les accions de conservació i estalvi d'energia, que regula la present ordre, són un instrument que es considera adequat en la consecució dels tals objectius.  
En atenció a aquestes consideracions, i en virtut de les competències assignades en matèria d'Indústria i Energia, aquesta Conselleria d'Indústria, Comerç i Turisme ha ordenat:  
Article 1.r  
Podran beneficiar-se de les ajudes previstes en aquesta ordre les empreses industrials les instal·lacions de les quals siguen ubicades en el territori de la Comunitat Valenciana i que acomplesquen algun dels objectius següents:  
a) La potenciació d'instal·lacions conduents a un estalvi energètic en l'àmbit de la Comunitat Valenciana.  
b) La potenciació d'instal·lacions conduents a una major diversificació del consum energètic mitjançant la utilització de combustibles derivats del petroli.  
Article 2.n  
1. Les sol·licituds, degudament complimentades segons model que com a annex I s'adjunta a la present Ordre, adreçades al Director General d'Indústria i Energia, es presentaran, en triplicat exemplar, al Registre General de l'Institut per a la Promoció d'Energies Alternatives i Estalvi Energètic (IPEAE), directament o per qualsevol dels mitjans establerts en la Llei de Procediment Administratiu.  
2. La Conselleria d'Indústria, Comerç i Turisme podrà demanar al sol·licitant l'aportació de qualssevol altres dades o documents complementaris que considere necessaris.  
Article 3.r  
Rebudes les sol·licituds i la documentació corresponent, el Director General d'Indústria i Energia, amb el dictamen previ de l'IPEAE, resoldrà sobre la concessió de la subvenció i determinarà la quantia atorgada.  
Article 4.t  
La subvenció podrà arribar fins al 20% del total de la inversió, o fins al 30% del total de la inversió per a totes aquelles instal·lacions que, a més de suposar un estalvi energètic o diversificació en el consum d'energia, siguen difusores de noves tècniques i puguen tenir un efecte multiplicador d'implantació.  
Article 5.é  
Per fer efectiva la subvenció, el beneficiari, una vegada realitzat el projecte subvencionat, presentarà justificants acreditatius de la inversió efectuada, d'acord amb el pressupost presentat i segons que indique la resolució.  
Article 6.é  
La manca de justificació de les despeses en els termes establerts en la resolució, o l'aplicació altra que la assenyalada, donarà lloc a la revocació de la subvenció atorgada.  
DISPOSICIONS FINALS  
Primera  
Queda facultat el Director General d'Indústria i Energia per a dictar les disposicions necessàries per al desplegament i l'aplicació del que estableix aquesta Ordre.  
Segona  
Aquesta Ordre entrarà en vigor el mateix dia en què siga publicada al Diari Oficial de la Generalitat Valenciana.  
València, 28 de desembre de 1984.  
El Conseller d'Indústria, Comerç i Turisme,  
SEGUNDO BRU I PARRA  
Veure imatge


Còpia Permalink ELI